Grb obitelji Loredan
**Obitelj Loredan** mletačka je plemićka obitelj, prisutna i u hrvatskim krajevima. Kroz povijest, obitelj je iznjedrila niz poznatih ličnosti: duždeve, članove različitih državnih vijeća, prokuratore, providure, podestate, vojne zapovjednike, pomorske kapetane, crkvene velikodostojnike, književnike i odvjetnike.

Obitelj je bila politička dinastija tijekom kasnog srednjeg vijeka, renesanse i ranog modernog perioda, s brojnim članovima koji su nosili plemićke i političke titule u zemljama diljem Mediterana. Obitelj je imala važnu ulogu u širenju i razvoju Mletačke Republike; bila je značajna u Ratu Lige Cambrai i njezini su se članovi istakli u obrani Europe od osmanskih osvajanja u Mletačko-osmanskim ratovima. Obitelj je također odigrala presudnu ulogu u stvaranju moderne opere s Accademia degli Incogniti (hrv. *Akademija nepoznatih*), poznata i kao Loredanska akademija, te je naručila mnoga umjetnička djela slikara Venecijanske škole.

Podrijetlo i etimologija
------------------------

Podrijetlo obitelji nije potpuno jasno.

Neki su povjesničari podrijetlo obitelji ispratili do obitelji Mainardi, koja potječe od Gaja Mucija Scaevole, koji je stoga uzet kao tradicionalni začetnik obitelji Loredan. Potom su stekli prezime *Lauretati* zbog povijesne slave svojih predaka. Također, prema legendi, osnovali su grad Loreo 816. godine, a preselili se u Venecijansku lagunu 1015. godine. Međutim, prve pisane reference o obitelji potječu iz 11. stoljeća.

Prema onome što je talijanski filozof iz 16. stoljeća Jacopo Zabarella napisao u svojoj knjizi *Trasea Peto*, Loredani su već bili gospodari Bertinora u Emiliji-Romagni i bili su iz slavne drevne loze porijeklom iz Rima, gdje su stekli veliku slavu za brojne pobjede koje su postigli u bitkama. Rimljani su ih stoga nazivali *Laurae*, zatim *Laureati* zbog njihove izvrsnosti i kasnije *Lauretani* zbog korupcije, zbog čega su protjerani iz Bertinora. Potom su otišli u Ferraru, i na kraju u Veneciju, gdje su izgradili dvorac Loredo. Zbog njihove plemenitosti, kao i zbog bogatstva koje su posjedovali, Republika ih je 1080. pripisala svom vijeću, s osobom Marca Loredana. Zabarella također spomoinje da je obitelj posjedovala otok Antipario (danas Antiparos, Grčka) u Egejskom moru, te županiju Ormelle u provinciji Treviso.

Ime obitelji također može potjecati od riječi za lovor, simbol trijumfa i plemenitosti. Na grbu obitelji Loredan nalazi se šest cvjetova lovora.

Osim venecijanske grane, postojala je i sicilijanska grana obitelji (*Loredani od Sicilije*).

Obiteljske grane
----------------

Kroz povijest, obitelj je bila organizirana i podijeljena u mnoge grane, od kojih je većina tradicionalno dobila ime po venecijanskim toponimima, kao što je bilo uobičajeno kod mletačkog plemstva. Neke od loza su: *Santo Stefano*, *San Pantaleone della Frescada*, *San Cancian*, *San Vio*, *Santa Maria* (*Formosa* i *Nova*), *San Luca*, *San Marcilian*, *Sant’Aponal* itd.

### Santo Stefano

Palazzo Loredan a Campo Santo Stefano
Obiteljska grana Santo Stefano bila je nastanjena u Palazzo Loredan a Campo S. Stefano. Začetnikom ove grane smatra se Gerolamo Loredan di S. Vitale, otac dužda Leonarda Loredana (vl. 1501-1521). Osim Leonarda, grana je dala i dužda Francesca Loredana (vl. 1752-1762). Ova je grana također bila značajna jer su njezini članovi bili feudalni vlasnici Barbana i Raklja u Istri, koje su stekli na aukciji 1535. godine za 14.700 dukata. Glavna linija loze Santo Stefano izumrla je s Andreom di Girolamo Loredanom, koji je umro mlad 1750. godine.

### San Pantaleone della Frescada

Obiteljska grana San Pantaleone della Frescada bila je naseljena oko crkve San Pantaleone Martire u venecijanskoj četvrti Dorsoduro. Ova grana dala je dužda Pietra Loredana (vl. 1567-1570).

### San Cancian

Palazzo Loredan a San Cancian
Obiteljska grana San Cancian bila je nastanjena u Palazzo Loredan a San Cancian u venecijanskom okrugu Cannaregio. Ova grana je iznjedrila slavnu dinastiju admirala, uključujući Pietra Loredana (1372-1438) i Alvisea Loredana (1393-1466), kao i vojvodu od Kandije Giovannija Loredana (u. 1420).

### San Vio

Palazzo Loredan Cini
Obiteljska grana San Vio (s Palazzo Loredan Cini) bila je nastanjena u Campo San Vio u venecijanskoj četvrti Dorsoduro. Ova loza postoji i danas.

### Santa Maria

Najznačajniji član grane Santa Maria je Antonio Loredan, guverner mletačke Dalmacije, Albanije i Moreje, poznat po uspješnoj obrani Skadra 1474. godine od Osmanlija. Također je služio kao generalni kapetan mora venecijanske mornarice, kao i njegov otac i djed.

Dio obiteljske grane Santa Maria naseljen je na otoku Ugljanu od 18. stoljeća. Općenito nisu koristili ime Loredan u 19. i 20. stoljeću, iako su neki članovi obitelji bili poznati kao Santa Maria. Potomci loze danas još uvijek žive na otoku, kao i u Londonu.

Grb
---

Na grbu obitelji Loredan nalazi se štit žute (gore) i plave boje (dolje) na kojem je prikazano šest cvjetova lovora; tri u žutom i tri u plavom dijelu. Na vrhu grba stoji *corno ducale*, ceremonijalna kruna i poznati simbol mletačkoga dužda.

Grb je prikazan na mnoštvu zgrada i palača na teritorijima koje je prethodno posjedovala Mletačka Republika; od Veneta i Furlanije, Istre i Dalmacije, te u udaljenijim posjedima poput Jonskih otoka i Krete. U Veneciji, grb je čak urezan u most Rialto i pročelje Bazilike svetog Marka.

* Grb dužda Pietra Loredana (vl. 1567-1570)Grb dužda Pietra Loredana (vl. 1567-1570)
* Pergament dužda Leonarda Loredana (vl. 1501-1521), 1504Pergament dužda Leonarda Loredana (vl. 1501-1521), 1504
* Grb na Vratima San Bortolo, RovigoGrb na Vratima San Bortolo, Rovigo
* Grb u Barbanu, IstraGrb u Barbanu, Istra
* Grb na Palači Loredan a San CancianGrb na Palači Loredan a San Cancian
* Grb na Palači Loredan Vendramin Calergi (detalj)Grb na Palači Loredan Vendramin Calergi (detalj)

Palače
------

Palazzo Loredan dell'Ambasciatore na Canal Grande dobila je svoje popularno ime kao rezidencija veleposlanika Svetog Rimskog Carstva, a carskom veleposlaniku ponudio ju je dužd Francesco Loredan.

Veliki kolekcionar u obitelji bio je Andrea Loredan koji je izgradio palaču na Cannaregiu prema nacrtima Maura Codussija; platio ju je dužd Leonardo Loredan; kupila ga je u osamnaestom stoljeću obitelj Vendramin, a Ca' Loredan Vendramin Calergi danas je poznata po povezanosti s Richardom Wagnerom.

Palazzo Loredan a Campo Santo Stefano danas je Venecijanski institut za znanost, književnost i umjetnost i sadrži biste poznatih Mlečana koji čine *Panteon Veneto*.

Palazzo Loredan Cini, palača u gotičkom stilu smještena na Canal Grande, ima veliku zbirku dragocjenih umjetničkih djela koja su stalno izložena na prvom katu palače.

Ca' Loredan, također na Canal Grande, danas je dom gradskog općinskog vijeća.

Palazzo Giustinian Loredan i danas je u vlasništvu jedne grane obitelji.

U terrafermi postoje brojne vile Loredan - u gradu Strà na rijeci Brenta; u Paeseu, blizu Trevisa, vila koju je naslikao Francesco Guardi; kod Asola; u Sant'Urbanu, blizu Padove. Na posjedu vile Loredan u Paeseu vinovu je lozu zasadio 1950-ih grof Piero Loredan, a vino se i dalje proizvodi pod oznakom Conte Loredan Gasparini.

* Palazzo Loredan dell'AmbasciatorePalazzo Loredan dell'Ambasciatore
* Ca' LoredanCa' Loredan
* Ca' Vendramin CalergiCa' Vendramin Calergi
* Palazzo Loredan a Campo S. StefanoPalazzo Loredan a Campo S. Stefano
* Palazzo Priuli Ruzzini LoredanPalazzo Priuli Ruzzini Loredan
* Palazzo Loredan CiniPalazzo Loredan Cini
* Palazzo Giustinian LoredanPalazzo Giustinian Loredan
* Palazzo Loredan GheltoffPalazzo Loredan Gheltoff
* Palazzo Signolo Loredan a San PantalonPalazzo Signolo Loredan a San Pantalon
* Palazzo Loredan a San CancianPalazzo Loredan a San Cancian
* Palazzo Loredan, Santa MarinaPalazzo Loredan, Santa Marina
* Palazzo Loredan-Porcia, Pordenone, Friuli-Venezia GiuliaPalazzo Loredan-Porcia, Pordenone, Friuli-Venezia Giulia
* Palača Loredan u Barbanu, IstraPalača Loredan u Barbanu, Istra
* Palača Loredan u Raklju, IstraPalača Loredan u Raklju, Istra
* Villa Loredan, PaeseVilla Loredan, Paese
* Barchessa Loredan, Selva del MontelloBarchessa Loredan, Selva del Montello
* Villa Razzolini Loredan, AsoloVilla Razzolini Loredan, Asolo
* Villa Nani Loredan, Sant'UrbanoVilla Nani Loredan, Sant'Urbano
* Dvorac u Antiparosu, izgradio 1440. Giovanni LoredanDvorac u Antiparosu, izgradio 1440. Giovanni Loredan

### U slikarstvu

* Palazzo Loredan dell'Ambasciatore, Francesco Guardi, National Museum WalesPalazzo Loredan dell'Ambasciatore, Francesco Guardi, National Museum Wales
* Villa Loredan del Timpano Arcuato, Francesco Guardi, National Gallery, LondonVilla Loredan del Timpano Arcuato, Francesco Guardi, National Gallery, London
* Villa Loredan at Paese, Francesco Guardi, Metropolitan Museum of Art, New York CityVilla Loredan at Paese, Francesco Guardi, Metropolitan Museum of Art, New York City
* Villa Loredan at Paese, Francesco Guardi, The Frick Collection, New York CityVilla Loredan at Paese, Francesco Guardi, The Frick Collection, New York City
* Capriccio of the Scuola di San Marco from the Loggia of the Palazzo Grifalconi Loredan, Canaletto, 1750, privatna kolekcijaCapriccio of the Scuola di San Marco from the Loggia of the Palazzo Grifalconi Loredan, Canaletto, 1750, privatna kolekcija
* Campo Santo Stefano, Canaletto, c. 1735-1740, sa Palazzo Loredan a Campo S. Stefano (desno), Royal CollectionCampo Santo Stefano, Canaletto, c. 1735-1740, sa Palazzo Loredan a Campo S. Stefano (desno), Royal Collection

Obitelj Loredan u umjetnosti
----------------------------

### U slikarstvu

* Portret dužda Leonarda Loredana, Giovanni Bellini, 1501, National Gallery, London*Portret dužda Leonarda Loredana*, Giovanni Bellini, 1501, National Gallery, London
* Portret dužda Leonarda Loredana, Vittore Carpaccio, Museo Correr, Venecija*Portret dužda Leonarda Loredana*, Vittore Carpaccio, Museo Correr, Venecija
* Portret dužda Leonarda Loredana, Gentile Bellini, 1501, Dorotheum, Beč*Portret dužda Leonarda Loredana*, Gentile Bellini, 1501, Dorotheum, Beč
* Alegorija pobjede nad Ligom Cambrai, Palma il Giovane, 1590, prikazan dužd Leonardo Loredan, Duždeva Palača, Venecija*Alegorija pobjede nad Ligom Cambrai*, Palma il Giovane, 1590, prikazan dužd Leonardo Loredan, Duždeva Palača, Venecija
* The Virgin with Child and Saints adored by Doge Leonardo Loredan, Vincenzo Catena, 1506, Duždeva Palača, Venecija*The Virgin with Child and Saints adored by Doge Leonardo Loredan*, Vincenzo Catena, 1506, Duždeva Palača, Venecija
* Dužd Leonardo Loredan daruje kopije zakona iz Venecije veleposlanicima iz Nürnberga, Carlo i Gabriele Caliari, 1588, Duždeva Palača, VenecijaDužd Leonardo Loredan daruje kopije zakona iz Venecije veleposlanicima iz Nürnberga, Carlo i Gabriele Caliari, 1588, Duždeva Palača, Venecija
* Dužd Leonardo Loredan uručuje pergament Zauliju Naldiju, 1504, Knjižnica Manfrediana, Faenza*Dužd Leonardo Loredan uručuje pergament Zauliju Naldiju*, 1504, Knjižnica Manfrediana, Faenza
* Portret dužda Leonarda Loredana, 16. stoljeće*Portret dužda Leonarda Loredana*, 16. stoljeće
* Portret dužda Leonarda Loredana, 16. stoljeće*Portret dužda Leonarda Loredana*, 16. stoljeće
* Dužd Leonardo Loredan sa četiri sina, Giovanni Bellini, 1507, Gemäldegalerie, Berlin*Dužd Leonardo Loredan sa četiri sina*, Giovanni Bellini, 1507, Gemäldegalerie, Berlin
* Trijumf Venecije, Pompeo Batoni, 1737, prikazan dužd Leonardo Loredan, North Carolina Museum of Art, Raleigh*Trijumf Venecije*, Pompeo Batoni, 1737, prikazan dužd Leonardo Loredan, North Carolina Museum of Art, Raleigh
* Portret dužda Pietra Loredana, Jacopo Tintoretto, 1570, Kimbell Art Museum, Fort Worth*Portret dužda Pietra Loredana,* Jacopo Tintoretto, 1570, Kimbell Art Museum, Fort Worth
* Portret dužda Pietra Loredana, Jacopo Tintoretto, 1570, Museum of Fine Arts, Budimpešta*Portret dužda Pietra Loredana*, Jacopo Tintoretto, 1570, Museum of Fine Arts, Budimpešta
* Portret dužda Pietra Loredana, Jacopo Tintoretto*Portret dužda Pietra Loredana*, Jacopo Tintoretto
* Doge Pietro Loredan Beseeching the Virgin, Palma il Giovane, 1595, Duždeva Palača, Venecija*Doge Pietro Loredan Beseeching the Virgin*, Palma il Giovane, 1595, Duždeva Palača, Venecija
* Portret Giovannija Francesca Loredana, Giacomo Piccini*Portret Giovannija Francesca Loredana*, Giacomo Piccini
* Portret Giovannija Francesca Loredana, Daniel van den Dyck*Portret Giovannija Francesca Loredana*, Daniel van den Dyck
* Portret dužda Francesca Loredana, Fortunato Pasquetti*Portret dužda Francesca Loredana*, Fortunato Pasquetti
* Portret dužda Francesca Loredana, Jacopo Guarana*Portret dužda Francesca Loredana*, Jacopo Guarana
* Portret dužda Francesca Loredana, Antonio Nani*Portret dužda Francesca Loredana*, Antonio Nani
* Antonio Loredan (desno) i mladi čovjek, Vittore Carpaccio, 1495, Gallerie dell'Accademia, VenecijaAntonio Loredan (desno) i mladi čovjek, Vittore Carpaccio, 1495, Gallerie dell'Accademia, Venecija
* Opsada Skadra, Paolo Veronese, 1585, prikazan Antonio Loredan, Duždeva Palača, VenecijaOpsada Skadra, Paolo Veronese, 1585, prikazan Antonio Loredan, Duždeva Palača, Venecija
* Andrea Loredan, Joseph Lindon Smith, Harvard Art MuseumsAndrea Loredan, Joseph Lindon Smith, Harvard Art Museums

### U kiparstvu

* Kip dužda Leonarda Loredana, Girolamo Campagna, 1572, Basilica of Santi Giovanni e Paolo, VenecijaKip dužda Leonarda Loredana, Girolamo Campagna, 1572, Basilica of Santi Giovanni e Paolo, Venecija
* Kip dužda Leonarda Loredana, Palazzo Loredan a Campo S. Stefano, VenecijaKip dužda Leonarda Loredana, Palazzo Loredan a Campo S. Stefano, Venecija
* Kip dužda Leonarda Loredana, Danese Cattaneo, Birmingham Museum of Art, BirminghamKip dužda Leonarda Loredana, Danese Cattaneo, Birmingham Museum of Art, Birmingham
* Doge Leonardo Loredan at the Feet of the Virgin with Saints, Pietro Lombardo, Duždeva Palača, Venecija*Doge Leonardo Loredan at the Feet of the Virgin with Saints*, Pietro Lombardo, Duždeva Palača, Venecija
* Grobnica dužda Leonarda Loredana, Girolamo Grapiglia, 1572, Basilica of Santi Giovanni e Paolo, VenecijaGrobnica dužda Leonarda Loredana, Girolamo Grapiglia, 1572, Basilica of Santi Giovanni e Paolo, Venecija
* Grobnica Paola Loredana, Basilica of Santi Giovanni e Paolo, VenecijaGrobnica Paola Loredana, Basilica of Santi Giovanni e Paolo, Venecija
* Kip Andree Loredana, Antonio Rizzo, Museo Correr, VenecijaKip Andree Loredana, Antonio Rizzo, Museo Correr, Venecija
* Kip Angele Loredan Zorzi, Alessandro Vittoria, Kunsthistoriches Museum, BečKip Angele Loredan Zorzi, Alessandro Vittoria, Kunsthistoriches Museum, Beč

Izvori
------

1. ↑  Jacopo Zabarella [1646]. *Trasea Peto* (na talijanski).
2. ↑  Venezia, Conoscere. Famiglia Loredano | Conoscere Venezia (it-IT). Preuzeto 2021-03-02.
3. ↑  Tommaso Nappo [1993]. *Indice Biografico Italiano*, 3 (na talijanski),  str. 837.
4. ↑  LOREDAN in "Enciclopedia Italiana" (it-IT). *www.treccani.it*. Preuzeto 2021-03-02.
5. ↑  Giuseppe Gullino [2005]. *Dizionario Biografico degli Italiani, vol. 65* (na talijanski).
6. ↑  John Berendt [2005]. *The City of Falling Angels* (na engleski), Penguin Press. ISBN 1-59420-058-0
7. ↑  Loredan Gasparini | Venegazzù (en-US). Preuzeto 2021-02-23.